4 septembrie 2015

**Comunicat de presă**

Ref.: **Scrisoarea Președintelui României, domnul Klaus Iohannis, transmisă președinților celor două Camere ale Parlamentului**

Președintele României, domnul Klaus Iohannis, a transmis vineri, 4 septembrie a.c., o scrisoare Președintelui Senatului, domnul Călin Popescu-Tăriceanu, și Președintelui Camerei Deputaților, domnul Valeriu-Ștefan Zgonea.

Președintele Klaus Iohannis solicită, în conformitate cu prevederile Art. 88 din Constituţia României, să adreseze Parlamentului un mesaj, în ședința reunită a celor două Camere, din data de 16 septembrie 2015, ora 11.00.

Vă prezentăm în continuare textul scrisorii:

 București, 4 septembrie 2015

Domnului Călin POPESCU-TĂRICEANU Domnului Valeriu Ștefan ZGONEA

Președintele Senatului Președintele Camerei Deputaților

Stimate Domnule Preşedinte,

În conformitate cu prevederile art. 88 din Constituţia României, republicată, doresc să adresez Parlamentului un mesaj.

Vă propun ca data prezentării mesajului în ședința reunită a celor două Camere ale Parlamentului să fie data de 16 septembrie 2015, ora 11.00.

Vă rog să primiţi asigurarea întregii mele consideraţii,

PREȘEDINTELE ROMÂNIEI

KLAUS-WERNER IOHANNIS

*Departamentul Comunicare Publică*